Gandia organitza les II Jornades 8 de març sota el lema 'Construint la mirada violeta'
17 febrer 2022

## Gandia organitza les II Jornades 8 de març sota el lema 'Construint la mirada violeta'17 febrer 2022Última actualització: 17 febrer 2022

![](../gestion/img/af5e0f6243d57f557d0bc5e4c4fb47e281a783ce3c48e318b20d176726f44cd4.jpg)  
  

L'àrea d'Igualtat, Diversitat i Polítiques Inclusives de l'Ajuntament de Gandia ha presentat la programació de les II Jornades 8 de març sota el lema 'Construint la mirada violeta'. Unes activitats que han comptat amb la col·laboració del Centre de Formació, Innovació i Recursos Educatius (CEFIRE) de Gandia.  
  
Les jornades estan dirigides a internivells i professorat en general, tot i que podran assistir aquelles persones que vulguen. L'objectiu d'aquestes és promoure i difondre les bones pràctiques en coeducació i oferir al professorat teoria i activitats didàctiques per desvelar les barreres que impedeixen la igualtat d'oportunitats, entre altres.  
  
Les activitats es realitzaran a la sala 1 de l'edifici de la Universitat de València ubicat al carrer Tossal número 8. L'hora d'inici de cada sessió serà a les 17:30 i, aquestes, finalitzaran a les 19:30 h. Des del departament es facilitarà el certificat del curs, que tindrà una durada de 8 hores repartides entre els primers tres dilluns del mes de març.  
  
La primera jornada de 'Construint la mirada violeta' tractarà sobre el debat entre la voluntarietat o obligatorietat de la coeducació; a més de la construcció d'una altra educació sentimental com a prevenció de la violència. Aquesta se celebrarà el 7 de març a càrrec de Mª Rosario Altable.  
  
El pròxim 14 de març serà Amèlia Garcia Pérez qui tracte com treballar les masculinitats igualitàries en un centre educatiu i ho exemplificarà amb una experiència pràctica. Finalment, les jornades conclouran el 21 de març amb una mirada filosòfica de les violències contra les dones. Serà Agustí Zaragozà qui estarà a càrrec de la sessió.  
  
El curs és gratuït i comptarà amb 100 places. Per a assistir caldrà una inscripció prèvia a: igualtatidonagandia@gmail.com

[Twittear](https://twitter.com/share)